Kan werkgewers hul werkers wat geplunder het, ontslaan? | Netwerk24
Uitgawe 24 September 2021
Kan werkgewers hul werkers wat geplunder het, ontslaan?
Besigheidseienaars wat gesien het hoe hul lewenswerk deur hul eie werknemers voor hul oë vernietig en verbrand word, het groot skade gely, maar daar was ook 'n algehele vertrouensbreuk tussen hulle en baie van hul werknemers.
Die vraag is nou of die werkgewers geregtig is om hul werknemers af te dank vir hul deelname aan die plundery en geweld, wat tydens die chaos in Julie in KwaZulu-Natal en in dele van Gauteng plaasgevind het. Volgens Clyde Curran, kandidaatprokureur by Miller Bosman Le Roux Prokureurs, val die gedrag van 'n werknemer buite die werksplek en na-ure in die meeste gevalle buite die omvang van die werkgewer se gesag.
"As hierdie gedrag egter 'n nadelige uitwerking op die onderneming gehad het, is die werkgewer in dié geval geregtig op regverdige dissiplinêre prosedures wat moontlik tot die ontslag van die werknemer kan lei," het hy in 'n artikel wat op die firma se webwerf verskyn het, geskryf.